גרטה סקאקי

גרטה סקאקי (באנגלית: Greta Scacchi; נולדה ב-18 בפברואר 1960) היא שחקנית קולנוע איטלקייה-אוסטרלית.

ביוגרפיה
נולדה בשם גרטה גראקו במילאנו שבאיטליה. אביה לוקה סקאקי גראקו היה צייר וסוחר אמנות, אמה נולדה באנגליה והייתה רקדנית וסוחרת עתיקות. הוריה התגרשו כשהייתה בת ארבע, והיא עברה עם אמה ושני אחיה להתגורר באנגליה. בשנת 1975, לאחר נישואיה מחדש של אמה, עברה המשפחה לפרת', מערב אוסטרליה, שם אביה החורג היה פרופסור אורח באוניברסיטת אוסטרליה המערבית. בעודה בפרת', סקאצ'י למדה בבית הספר התיכון והצטרפה לאגודה הדרמטית של האוניברסיטה, שם היא עשתה את הופעת הבכורה שלה בתיאטרון במחזה של המחזאי הבריטי אדוארד בונד "בוקר מוקדם".

 קריירה 
קריירה בטלוויזיה ובקולנוע
בשנת 1977 חזרה סקאקי לאנגליה, ונרשמה לבית הספר למשחק "בריסטול אולד ויק". יחד אתה למדו השחקניות מירנדה ריצ'רדסון ואמנדה רדמן. תפקידה הראשון על המסך היה בסיום העונה הראשונה של סדרת הטלוויזיה "ברז'רק" , ב-1981, כאשר גילמה דוגמנית שהייתה חברתו של פושע בין-לאומי שהבלש ברז'רק רודף אחריו. הופעת הבכורה שלה בקולנוע הייתה ב-1982 בסרט גרמני "Das Zweite Gesicht". מאז הופיעה במגוון רחב של תפקידים בסרטים כגון "אבק לוהט" (1983), "מגדל השן" (1984), "קוקה קולה קיד" (1985), "תשוקות באפריקה" (1987), "בחזקת חף מפשע" (1990), "התנפצות" (1991), "השחקן" (1993) ו"חיי כפר" (1994). היא הופיעה בעירום במספר סרטים אך דחתה את התפקיד של קתרין טרמל בסרט "אינסטינקט בסיסי" שאותו גילמה שרון סטון.

סקאקי השתתפה במספר דרמות תקופתיות כולל "ג'פרסון בפריז" (1995), העיבוד של דאגלס מקגרת' לרומן מאת ג'יין אוסטן "אמה". ב-1998 שיחקה בסרט "הכינור האדום", דרמה היסטורית המתפרסת על פני 500 שנים. וב-2008 גילמה את דמותה של קסנדרה אוסטן, אחותה של ג'יין אוסטן, בסרט "החרטות של מיס אוסטן".

ב-1996 זכתה בפרס אמי על תפקידה כאשת הצאר אלכסנדרה פאודרובנה בסרט הטלוויזיה "רספוטין" (Rasputin: Dark Servant of Destiny). סקאקי הייתה מועמדת לפרס גלובוס הזהב ולפרסים רבים אחרים.

ב-2001 שיחקה בסרט הצרפתי "פסטיבל בקאן", פרודיה על פסטיבל הקולנוע בקאן.

ב-2004 כיכבה בסרט "מעבר לים" דרמה ביוגרפית שביים קווין ספייסי על חייו של הזמר בובי דארין.

ב-2007 הייתה מועמדת שוב לפרס אמי בקטגוריה שחקנית המשנה על תפקידה בסדרת הטלוויזיה "דרך שבורה".

סקאקי שולטת באנגלית, צרפתית, גרמנית ואיטלקית, מה שהפך אותה לבחירה פופולרית עבור אנשי ליהוק אירופאים.

קריירה בתיאטרון
סקאקי הופיעה במגוון רחב של תפקידים בתיאטרון. היא הופיעה "בזמנים כמו אלה" (בריסטול אולד ויק) וב"סיידר עם רוזי" (תיאטרון הפניקס לאמנויות, לסטר) בזמן שהקריירה הקולנועית שלה תפסה תאוצה. לאחר שיצרה ארבעה סרטים ב-15 חודשים, ב-1985 הופיעה עם מארק ריילנס וקווין מקנלי ב-Airbase (אוקספורד Playhouse and Arts Theatre). בעיבוד למחזהו של צ'כוב "הדוד וניה" בתיאטרון וודוויל, לונדון, ב-1987. ב-1991 שיחקה את נורה במחזה "בית בובות" של איבסן בפסטיבל פרת'. שנה לאחר מכן, היא שיחקה בתפקיד הראשי במחזה "העלמה יוליה" של סטרינדברג בתיאטרון של סידני.

בשנת 2001, היא חזרה לסידני ושיחקה בתפקיד קייט במחזה "זמנים עתיקים" מאת הרולד פינטר. בשנת 2004 היא סיירה באיטליה עם הפקה איטלקית של אותו מחזה, אך הפעם גילמה את אן. בשנת 2005, היא הופיעה בתיאטרון המלכותי של באת', בהפקה של תיאה שארוק ל"חיים הפרטיים" מאת נואל קאוורד. היא חזרה לאוסטרליה בשנת 2008, והייתה מועמדת לפרס השחקנית הטובה ביותר של תיאטרון סידני על גילום המלכה אליזבת במחזה "מרי סטיוארט".

ב-2010, היא החליפה את קריסטין סקוט-תומאס לאחר שנפצעה, במחזה של סטיבן סונדהיים שעלה בתיאטרון שאטלה, בפריז.

במאי 2011, היא הופיעה לצד אניטה דובסון בהצגה "בט וג'ואן" בתיאטרון האמנויות של לונדון.

בספטמבר 2013 שיחקה במחזה "המלך ליר" מאת ויליאם שייקספיר בתיאטרון "אולד ויק" בלונדון.

חיים אישיים
סקאקי היא אזרחית איטליה מאז שנולדה. היא ביקשה אזרחות בריטית לאחר שמלאו לה 18, אך נדחתה וסורבה שוב בערעור. היא גם אזרחית אוסטרליה מאז 1995.

בין השנים 1983 ו-1989 היה לסקאקי רומן עם הזמר הניו זילנדי טים פין. מ-1989 עד 1993 הייתה לה מערכת יחסים עם השחקן וינסנט ד'אונופריו, במרץ 1992 נולדה בתם המשותפת לילה ג'ורג', שב-2020 נישאה לשחקן שון פן. לסקאקי בן נוסף, מתיאו, שנולד ב-1998 מבן זוגה (ובן דודה) קרלו מנטגאצה.

באוקטובר 2013, על שירותיה לאמנויות הוענק לה תואר אביר במסדר הכבוד של הרפובליקה האיטלקית.

פילמוגרפיה
 שנה שם שם באנגלית תפקיד הערות 1981 ברז'רק Bergerac אנני בפרק "The Hood and the Harlequin" 1982 Das Zweite Gesicht אנה 1983 Dead on Time נערה יפה אבק לוהט Heat and Dust אוליביה מועמדת לפרס באפט"א בקטגוריית השחקנית החדשה 1984 The Ebony Tower דיאנה סרט טלוויזיה קאמיל Camille מרגריט Waterfront אן צ'רי מיני סדרה 1985 מותו של עיתונאי Defence of the Realm נינה בקמן Burke & Wills ג'וליה מתיוס דוקטור פישר מז'נבה Doctor Fischer of Geneva אן-לואיז פישר סרט טלוויזיה קוקה קולה קיד The Coca-Cola Kid טרי 1987 תשוקות באפריקה White Mischief דיאנה, ליידי ברוטון בוקר טוב בבילוניה Good Morning, Babylon עדנה בונאנו A Man in Love ג'יין סטיינר 1988 Woman in the Moon אנג'לה שלוש אחיות Love and Fear מריה סרט קולנוע איטלקי – Paura e Amore 1990 בחזקת חף מפשע Presumed Innocent קרוליין פולהמוס 1991 התנפצות Shattered ג'ודית מריק 1992 Fires Within איזבל Salt on Our Skin ג'ורג' השחקן The Player ג'ון חוף התקווה Turtle Beach ג'ודית 1994 חיי כפר Country Life דבורה וויסי גרסת בראונינג The Browning Version לורה קרוקר-האריס 1995 ג'פרסון בפריז Jefferson in Paris מריה קוסוויי 1996 אמה Emma גברת וסטון קוסי Cosi ללא קרדיט Rasputin: Dark Servant of Destiny כאשת הצאר אלכסנדרה פיודורובנה סרט טלוויזיהזכתה בפרס אמי 1997 האודיסאה The Odyssey פנלופה סרט טלוויזיה The Serpent's Kiss ג'וליאנה 1998 אהבה וזעם Love and Rage אגנס מקדונל הכינור האדום The Red Violin ויקטוריה בירד מקבת' Macbeth ליידי מקבת' סרט טלוויזיה 1999 Ladies Room לוצ'יה Cotton Mary לילי מקינטוש גן החצות של טום Tom's Midnight Garden הדודה גוון מחפשים את אליברנדי Looking for Alibrandi כריסטינה אליברדי זכתה בפרס ACTAA 2000 One of the Hollywood Ten גייל סונדרגארד 2001 The Farm ליז קופר סרט טלוויזיה פסטיבל בקאן Festival in Cannes אליס פלמר 2002 Jeffrey Archer: The Truth מרגרט תאצ'ר סרט טלוויזיה 2002 דניאל דרונדה Daniel Deronda לידיה גלאשר סדרת טלוויזיה 2003 Baltic Storm ג'וליה רויטר 2004 מתח מיני Strange Crime ניקולטה מעבר לים Beyond the Sea מרי דובן 2005 הטיסה Flightplan 2006 דרך שבורה Broken Trail נולה ג'ונס 2 פרקים גברת מארפל Marple טופנס ברספורד בפרק "By the Pricking of My Thumbs" תשוקה ואובססיה The Book of Revelation איזבל Nightmares & Dreamscapes: From the stories of Stephen King ד"ר קייטי ארלן מיני סדרה 2007 Hidden Love ד"ר דובואה 2008 בחזרה לבריידסהד Brideshead Revisited קארה Shoot on Sight סוזאן אלי החרטות של מיס אוסטן Miss Austen Regrets קסנדרה אוסטין סרט טלוויזיה The Trojan Horse הלן מדיגן 2 פרקים 2010 Un altro mondo כריסטינה דרכים לחיות לנצח Way to Live Forever גברת וויליס 2011 הינדנבורג Hindenburg הלן ואן זאנדט סרט טלוויזיה 2013 פוארו Agatha Christie's Poirot גברת ברטון-קוקס בפרק "Elephants Can Remember" 2014 The Falling גברת מנטל 2015 A.D.: The Bible Continues מרים, אם ישו 4 פרקים 2016 מלחמה ושלום War and Peace הרוזנת רוסטוב 2018 אמנדה Amanda אליסון ראש מלא דבש (אנ') Head Full of Honey אבאס 2020 מחכים לברברים Waiting the Barbarians 2022 Darby and Joan ג'ואן קירקהופ תפקיד ראשי; 8 פרקים 2023 Run Rabbit Run ג'ואן הגופה Bodies פולי תפקיד ראשי; 8 פרקים TBA He Ain't Heavy בוו

קישורים חיצוניים

  – ריאיון עם סקאקי
הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות קולנוע וטלוויזיה איטלקיות
קטגוריה:שחקניות קולנוע וטלוויזיה בריטיות
קטגוריה:בוגרות בית הספר למשחק בריסטול אולד ויק
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי פרס ACTAA: שחקנית המשנה הטובה
קטגוריה:מעוטרי מסדר ההצטיינות של הרפובליקה של איטליה
קטגוריה:אוסטרלים שנולדו ב-1960
קטגוריה:אוסטרליות שנולדו ב-1960